WALYNTYNKOWY GYSZYNK
Niy poradza godać, jak inksi godajóm,
swojim żónkóm co dziyń, jak fest je kochajóm.
Choć tego niy godóm to wiysz, nojmilejszo,
że Ty w mojim życiu jest żeś nojważniejszo!
Możno piwo bardzij troszyczka gelduje,
wiysz przeca, jak bardzo mi „Tyskie” smakuje!
Ło gołymbiach niy wspómna, przeca wiysz sama,
żech do tyj gowiedzi, jak dlo dzieci mama!
Króm tego, nic dlo mnie niy ma ważniyjszego,
łod mojij żóneczki, dziubeczka mojego!
Niy ma takij rzeczy, co bych niy móg zrobić,
coby ino Tobie dziubeczku, dogodzić!
Dlo Ciebie bych ciepnół nawet cigarety,
kebych kurzół, ale niy kurza, niestety!
Nawet z piwa dlo Cia moga zrezygnować
i co dziyń, miast sztyry, ino trzi kupować!
A skiż Walyntynek łody mnie w gyszynku,
łobiecuja wcześnij przijś do dóm ze szynku!
Autor:B.Śmigała
szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn ces_Latn szl_Latn szl_Latn szl_Latn szl_Latn szl_Latn